Sum eitt felag, ið millum annað vil arbeiða fyri sekularisering, hava vit, nú val er í hondum, sjálvandi áhuga í at vita, hvørjar meiningar tit valevni hava viðvíkjandi hesum máli. Tí vilja vit her spyrja tykkum nakrar ítøkiligar spurningar um mál, vit meta hava týdning í sambandi við sekularisering. Til ber at býta spurningarnar upp í høvuðsevnini“ Fólkakirkjan” og“ Fólkaskúlin,” tí vit meta, at júst í sambandi við hesar stovnar hevur vantandi sekularisering neilig árin á okkara samfelag. (more…) Eitt sindur leingi varð at bíða til vit tóku okkum saman at koma við svarunum, men nú koma tey endiliga (takk til Snorra Brend fyri spark í reyvina). Vónandi eru tað ikki alt ov nógv av tykkum, sum vit hava skuffað við okkara sløvheit. Til tykkum sum ikki vita/minnast hvat vit snakka um, so høvdu vit ein spurnarkassa frammi í okkara bási á Ólavsøku til fólk at koyra spurningar í, sum vit lovaðu at svara á okkara heimasíðu. Har komu ikki serliga nógvir spurningar í kassan og hetta er stórsta grundin til at tað hevur tikið so langa tíð. Vit hildu ikki at fólk gingu spent og bíðaðu eftir svarunum. Summi spurdu okkum uttan at koyra spurningin í kassan og var tað mest spurningar um hvat vit vilja sum felag, og hvat meiningin var við at hava ein bás á Ólavsøku. Tað ber til at lesa eitt sindur um hvat Gudloysi er til inni á“ Um okkum” og eitt sindur um gudloysi generelt á“ Spurningar”, men í stuttum eru vit til at upplýsa um gudloysi, arbeiða fyri sekularisering og virka sum netverk fyri gudloysingar. Ólavsøkubásurin var har fyri at varpa ljós á at vit eru til og at greiða fólki frá hvat felagið vil. Her koma spurningarnir úr spurnarkassanum: